Kanggye

Kanggye () Shimoliy Koreyaning Chagang viloyati markazi, aholisi 251 971 kishini tashkil qiladi.

Tarixi 
1949-yil dekabr oyida Kanggye-myondan Kanggye-si mavqeiga yuksaldi. Koreya urushi vaqtida Kim Il Sung va uning hukumati dastlab, Pxenyandan haydab chiqarilgandan soʻng, poytaxtni vaqtinchalik Kanggye shahriga koʻchirgan. 1950-yil noyabr oyida Xitoy xalq ozodlik armiyasi hujumi vaqtida amerikalik general Duglas MakArtur buyrugʻi bilan shahar yoqib yuborilib, shaharning 65%i vayronaga aylangan. Keyingi oy Kim Kanggye shahrida bo'lib o'tgan vazirlar mahkamasi plenumiga raislik qilib,u yerda urushning  harbiy muvaffaqiyatsizliklar sababchisi deb topilgan.

Kanggye muhiti 

Ishchilar partiyasi bosh kotibi Kim Chen Ir 1998-yil yanvar oyida Shimoliy Koreyadagi ocharchilik davridagi Kanggye va uning atrofidagi obyektlarini koʻzdan kechirgan. Qiyinchiliklarga qaramay, xalqning kichik elektr stansiyalarini qurish va zavodlarni takomillashtirishdagi muvaffaqiyatidan hayratda qolgan Kim Chen Ir boshqa provinsiyalarni ham Kanggyedan oʻrnak olishi kerakligini aytgan.

Geografiyasi 
Kanggye oʻz nomini “daryo tutashuvi” shahar boʻylab oqib oʻtuvchi Changja daryosi va uning ikkita irmogʻining kelib chiqishidan  olgan. Shahar tekislikda joylashgan,tog'lar bilan o'ralgan. Asosiy tog' tizmalari - Nangnim va Gangnamdir.

Iqlimi 
Kanggye nam kontinental iqlimga egadir.

Ma'muriy bo'linmalari 
Kanggye 34 ta tong (mahalla) va ikkita ri (qishloqlar) ga bo'lingan:

Transporti 
Kanggye - boshqa shaharlar bilan avtomobil, temir yo'l va havo yoʻllari orqali bog'langan shahardir. U Kanggye va Manp'o chizigʻlarining tutashgan joyida joylashgan. Shahar poyezdlari Kanggye va Ssangbangdong stantsiyalari orasidagi Manpo liniyasida harakatlanadi. Bundan tashqari,avtomobil yo'llari uni Pxenyan va boshqa joylar bilan bog'laydi,Chagang provinsiyasining yo'l tarmog'i  esa shahar markazida joylashgan. Shahar harbiy va fuqarolik stansiyalari yaqinida joylashgan.

Kanggye 1992-yil 17-aprelda ochilgan trolleybus (danggangyeon) tizimiga ega boʻlib, Changja-dongdan Kong'in-donggacha, Changja va Puchon daryolari qirgʻogʻidan 12 km uzunlikda joylashgan  liniyaga ega. 2009-yilgacha 6 ta toʻliq uzunlikdagi va 2 ta oʻrtacha uzunlikdagi trolleybuslarga ega bo'lgan. 2010-yillarga kelib 5 ta toʻliq uzunlikdagi va 1 ta oʻrtacha uzunlikdagi trolleybuslar qolgan.

Radio liniyalari 
"Kanggye Broadcasting (koreyscha: ganggangdeee)" deb nomlangan mahalliy radiostansiya 1947-yilda Shimoliy Pyongan viloyati uchun mahalliy radioeshittirish stansiyasi sifatida tashkil etilgan bo'lib, keyinchalik u 1949-yilda Chagang viloyati uchun mahalliy radioeshittirish stantsiyasiga aylangan. Stansiya Chagang viloyati radioeshittirish qoʻmitasi tomonidan boshqariladi. U mafkuraviy tarbiya yoki mahalliy ob-havo maʼlumotlari kabi mavzularni qamrab oluvchi dasturlarni eshittiradi.

Madaniyati 
Shaharda Kanggye ta'lim , Kanggye texnologiyalar va Kanggye tibbiyot universitetlari joylashgan.Turistik diqqatga sazovor joylarga Inphung Pavilion va Ryonhva tog'i kiradi. Shaharning tog'li tabiatini sayohatchilarga ko'rsatish uchun  diqqatga sazovor joylar ishlab chiqilgan.Shaharda 50 dan ortiq turli tibbiyot markazlari, jumladan, og'iz bo'shlig'i kasalliklarini davolovchi shifoxonalar va tug'ruqxonalar mavjud.

Iqtisodiyoti  
1945-yildan boshlab shaharda ishlab chiqarish sanoati jadal rivojlandi.

Kanggyeda togʻ-kon sanoati mavjud bo'lib,mis, rux rudalari, koʻmir va grafit ishlab chiqarish zavodlari mavjud.

Kanggyeda Chagang provinsiyasi va Shimoliy Koreyadagi asosiy yog'ochni qayta ishlash zavodlaridan biri joylashgan. Shaharda qurilish, elektrotexnika va yengil mashinalar ishlab chiqarish bilan bir qatorda turli yengil sanoat tarmoqlari mavjud.Shaharda ishlab chiqarilayotgan va eksport qilinadigan qalamlar “milliy ahamiyatga ega. Shuningdek shaharda dehqonchilik, meva-sabzavot va chorvachilik mahsulotlari yetishtiriladi.

Elektr energiyasi sanoati 
Shahar bir nechta daryolar yaqinida joylashganligi sababli koʻplab GESlarga ega. Ular orasidan birinchi GES Kanggye shahridan 3,5 km shimolda joylashgan bo'lib,u Hungju yoshlar elektr stansiyasi №1   deb ataladi.  Shuningdek, Pukchon daryosida bir qator to'rtta kichik gidroelektrostantsiyalar ham mavjud.

Kanggye yog'ochni qayta ishlash zavodi  

Kanggye yog'ochni qayta ishlash zavodi- Kanggye shahrida joylashgan kichik zavod. Faoliyat boshida u qo'l mehnati evaziga faqat ikki turdagi mebellar (ovqatlanish stollari va sterillangan tayoqchalar) ishlab chiqargan. Vaqt o'tishi bilan u har tomonlama modernizatsiya qilingan mebel ishlab chiqaruvchi zavodga aylanib, ishlab chiqarishda yuzlab,o'nlab zamonaviy jihozlar orqali yog'och buyumlar ishlab chiqargan.

Amaldagi mashinalar orasida uch va to'rt  avtomatik robotlar,  silliqlash mashinalari, birlashtiruvchi mashinalar va arralar mavjud.

Ayni paytda, zavod yog'ochga ishlov berish jarayonining muhim qismi bo'lgan quritish ishini modernizatsiya qilish dasturini ishlab chiqishga harakat qilmoqda. Texnik innovatsiyalarni amalga oshirish (masalan, qozon bilan quritish jarayoni, quritish pechlarini almashtirish va ko'mirdan yoqilg'i sifatida foydalanish) zavod ishlab chiqarish mahsuldorligini oshirdi va ishchi kuchini qisqartirdi.

No26 Bosh  zavodi 
26-sonli zavod Koreyadagi eng yirik yer osti harbiy inshootidir. Zavod Liviya, Suriya, Eron, Iroq va Misrga eksport qilinadigan o'q-dorilarni ishlab chiqaradi. Unda 20 000 dan ortiq ishchi ishlaydi va yiliga 126 000 minomyot o'qlari va 1,76 million o'q-dorilar ishlab chiqarishi mumkin. 1991-yil 30-noyabrda zavoddagi kuchli portlashdan oqibatida mingga yaqin ishchi halok bo‘lgan. Janubiy Koreya manbalari voqeadan omon qolganlarning da'volariga asoslanib, qurbonlar sonini olti baravar yoki undan ko'p deb hisoblaydi.

Manbalar 

Shimoliy Koreya shaharlari